Volgens hom is daar ’n groep staatsentiteite (SOE’s) wat ondanks geldelike en bedryfsprobleme enorme bates, ’n groot en diverse groep opgeleide personeel en ’n goeie rekord het.
“Met die steun van sy krediteure, die regering, bestuur en die werknemers sal die SAL in die lug bly én terselfdertyd die nodige herstrukturering ondergaan om dit ’n volhoubare maatskappy te maak.”
Volgens hom was ’n ander voorkeursaak om staatskaping en korrupsie te beëindig wat verskeie SOE’s verlam het. Verskeie individue is aangekla en in sekere gevalle is van die gesteelde geld verhaal. Volgens die president sal dit voortduur totdat alle oortreders deur ’n hof aanspreeklik gehou word.
“Dit sal Eskom nie net help om van sy finansiële en bedryfsprobleme te oorkom nie, maar ook bydra tot ’n doeltreffender, koste-effektiewe en lewensvatbare energiesektor.”